**NYÍREGYHÁZI**

**GYERMEKJÓLÉTI ALAPELLÁTÁSI INTÉZMÉNY**

**5. sz.**

**ŐZIKE BÖLCSŐDE**

**SZAKMAI PROGRAM**

**2020**

**T a r t a l o m j e g y z é k**

[1. Általános információk 4](#_Toc485563835)

[Az intézmény adatai 5](#_Toc485563836)

[A bölcsődénk küldetése missziója: 6](#_Toc485563837)

[A bölcsődénk minőségpolitikája 7](#_Toc485563838)

[2. Az ellátandó terület és az ellátandó célcsoport jellemzői 8](#_Toc485563839)

[3. Az Őzike Bölcsőde bemutatása 9](#_Toc485563840)

[A bölcsőde rövid története 9](#_Toc485563841)

[A bölcsőde erőforrás elemei 10](#_Toc485563842)

[A bölcsőde tárgyi felszereltsége 11](#_Toc485563843)

[A bölcsőde személyi feltételei 12](#_Toc485563844)

[A gyermek bölcsődébe történő felvétele 13](#_Toc485563845)

[A bölcsőde működése 14](#_Toc485563846)

[A bölcsődében fizetendő személyi térítési díj 14](#_Toc485563847)

[A bölcsődei ellátás megszűnése 14](#_Toc485563848)

[4. A bölcsődei nevelés alapelvei 15](#_Toc485563849)

[A Család rendszerszemléletű megközelítése 15](#_Toc485563850)

[A koragyermekkori intervenciós szemlélet befogadása 15](#_Toc485563851)

[A családi nevelés elsődlegességének tisztelete 15](#_Toc485563852)

[A kisgyermeki személyiség tisztelete 15](#_Toc485563853)

[A kisgyermeknevelő személyiségének meghatározó szerepe 15](#_Toc485563854)

[A biztonság és a stabilitás megteremtése 16](#_Toc485563855)

[A fokozatosság megvalósítása 16](#_Toc485563856)

[Az egyéni bánásmód érvényesítése: 16](#_Toc485563857)

[A gondozási helyzetek kiemelt jelentősége 17](#_Toc485563858)

[A gyermeki kompetencia késztetés támogatása 17](#_Toc485563859)

[5. A bölcsődei nevelés feladatai 17](#_Toc485563860)

[A családok támogatása, annak erősségeire építve a szülői kompetencia fejlesztése 17](#_Toc485563861)

[Egészségvédelem, az egészséges életmód megalapozása 18](#_Toc485563862)

[Érzelmi fejlődés és társas kompetenciák fejlesztése 18](#_Toc485563863)

[A megismerési folyamatok fejlődésének segítése 18](#_Toc485563864)

[6. A bölcsődei nevelés főbb helyzetei 19](#_Toc485563865)

[Tanulás 19](#_Toc485563866)

[Gondozás 19](#_Toc485563867)

[Játéktevékenység 23](#_Toc485563868)

[A mozgás 24](#_Toc485563869)

[Mondóka, ének 25](#_Toc485563870)

[Vers, mese 27](#_Toc485563871)

[Alkotó tevékenységek 28](#_Toc485563872)

[Egyéb tevékenységek 29](#_Toc485563873)

[7. A bölcsődei nevelés megvalósításának sajátos feltételei 29](#_Toc485563874)

[”Saját kisgyermeknevelő”- rendszer 29](#_Toc485563875)

[Gyermekcsoportok szervezése 30](#_Toc485563876)

[Tárgyi feltételek 30](#_Toc485563877)

[Napirend 30](#_Toc485563878)

[8. Családok Támogatásának módszerei és lehetőségei 31](#_Toc485563879)

[Családlátogatás 31](#_Toc485563880)

[Beszoktatás (adaptáció)- szülővel történő fokozatos beszoktatás 31](#_Toc485563881)

[Napi kapcsolattartás 32](#_Toc485563882)

[Egyéni beszélgetés: 33](#_Toc485563883)

[Szülőcsoportos beszélgetés 33](#_Toc485563884)

[Szülői értekezlet 33](#_Toc485563885)

[Indirekt kapcsolattartási formák 33](#_Toc485563886)

[9. A Bölcsődei ellátást nyújtó intézmény, szolgáltató kapcsolatrendszere 35](#_Toc485563887)

[Együttműködés más intézményekkel 35](#_Toc485563888)

[10. Az igénybe vevők és a személyesgondoskodást végző személyek jogainak védelmével kapcsolatos szabályok 35](#_Toc485563889)

[11. A bölcsődei szolgáltatásáról szóló tájékoztatás helyi módja 37](#_Toc485563890)

[12. Alapellátáson túli, családi nevelést támogató szolgáltatások: 39](#_Toc485563891)

[13. Képzés, továbbképzés, egyéni szakmai fejlődés lehetőségei 39](#_Toc485563892)

 ***A MI KIS BÖLCSINK***

Nem is olyan rég kezünkbe került a bölcsőde rajza,

sivár volt se fű, se fa nem volt rajta.

Sok éve már hogy megnyílt a bölcsőde kapuja

azóta magasra nőtt a tujafák lombja.

Itt lett gyermekeinknek egy kicsinyke sziget,

ahol átöleli őket a gondoskodó szeretet.

Egy kis ŐZIKE lett a bölcsődénk jelképe,

erdőknek mezőknek egyik legszebb kincse.

A zöldellő kert az örökzöld cserje,

az őzike nevét ez véste szívünkbe.

Mert mióta világ van, ő az erdőt járja,

azóta lett ő sok kisgyermek mesefigurája.

Szeretik szépségét, szelíd nyugalmát,

büszkén emelt fejét, kecses mozgását.

Bölcsődénkben a gondoskodást sok jó ember adja,

mosolyt és derűt csal a csöppségek arcára.

Ölelik, karjukba ringatják őket,

dúdolják nekik kedves éneküket.

Azóta mosolyra fakad arcocskájuk,

tudják estére értük jön édesanyjuk,édesapjuk.

Meghittséget, melegséget szeretnénk mi adni

egy kis időre a gyermekeknek örömet nyújtani.

Mert a legnemesebb feladat gyermekekért élni és tenni,

remélni hogy ez a nemzedék boldogabb fog lenni.

(Juhász Józsefné Nusika néni-bölcsődénk nyugdíjasa)



1. Általános információk

 **A fenntartó neve:** Nyíregyháza Megyei Jogú Város Önkormányzata

**Székhelye:** 4400 Nyíregyháza, Kossuth tér 1.

**A működtető intézmény neve, székhelye, elérhetőségei:**

Nyíregyházi Gyermekjóléti Alapellátási Intézmény

4400 Nyíregyháza, Tokaji u. 1/D.

Tel.: (42) 506-750; Telefax: (42) 506-750

 e-mail: titkarsag.gyejo@gmail.com

**A bölcsődék működési területe:** Nyíregyháza Megyei Jogú Város, és Nagycserkesz Község közigazgatási területe

Az intézmény adatai

**A bölcsőde neve:** 5. sz. Őzike Bölcsőde

**A bölcsőde pontos címe, telefonszáma, e-mail:**

4400 Nyíregyháza, Vécsey köz 31.

Tel.:42/310-910;  42/504-531

e-mail: ozikebolcsi@gmail.com

**A bölcsődei férőhelyek száma:** 76 fő

**A bölcsőde nyitvatartási ideje:** 6,30-17,00 óra



**A bölcsőde:**

Olyan szolgáltató intézmény, amely a családban nevelkedő kisgyermek számára a családi nevelést segítve, napközbeni ellátás keretében a gyermek fizikai- és érzelmi biztonságának és jólétének megteremtésével, feltétel nélküli szeretettel és elfogadással, a gyermek nemzetiségi/etnikai hovatartozásának tiszteletben tartásával, identitásának erősítésével, kompetenciájának figyelembevételével tapasztalatszerzési lehetőség biztosításával, viselkedési minták nyújtásával elősegíti a harmonikus fejlődést.

A bölcsődénk küldetése missziója:

Alaptevékenységként napközbeni ellátást biztosítunk a 0-3 éves gyermekek számára. Célunk a szülők munkavállalása idejére, szociális helyzet miatt a gyerekeknek nyugodt, derűs, kiegyensúlyozott légkör biztosítása.

**Feladatunk** a bölcsődés korú gyermekek szakszerű nevelése és gondozása. Igyekszünk segítséget nyújtani ahhoz, hogy a gyerekek jól felszerelt, esztétikus környezetben tölthessék idejüket, amíg szüleik távol vannak.

A gyermekek nevelését, gondozását megfelelő szakmai képzettséggel rendelkező szakemberek végzik. Családbarát intézményként biztosítani szeretnénk a gyermekek életkorának, fejlettségének, egyéni szükségleteinek megfelelő érzelmi, értelmi, mozgásfejlődését, és biztonságos környezetet, lehetőséget adni új tapasztalatok gyűjtésére, kísérletezésére, felfedezésére, más gyermekekkel való kapcsolatteremtésre, örömteli játékra. Törekszünk arra, hogy a gondjainkra bízott gyermekekből a körülöttük lévő világra nyitott, érdeklődő, fogékony, önállóan gondolkodni tudó emberek váljanak, segítjük őket abban, hogy elsajátíthassák a társadalmi együttélés alapvető szabályait, mely elősegíti a társadalomba való beilleszkedésüket.

A gyermekek elhelyezésének jobb feltételei biztosítása érdekében szülői segítséggel létrehoztuk az:

„**ŐZIKE BÖLCSŐDE ALAPÍTVÁNYT”**

1998-óta működik.

**Az alapítvány célja:** a nyíregyházi 5. sz. Őzike Bölcsőde gyermek-elhelyezési, nevelési és gondozási feladatainak ellátásához szükséges feltételek jobbítása, így:

* játékok, bölcsődei berendezési tárgyak bővítése, fejlesztése, pótlása,
* bölcsődei elhelyezés körülményeinek javítása (pl. festés, udvarrész lefedése)
* a bölcsőde biztonságának biztosítása (pl. riasztó felszerelése)
* a bölcsőde gyermekeinek egészséges életmódra nevelése

A bölcsődénk minőségpolitikája

A bölcsőde indulásától 1965-től (1985-ig Megyei Módszertani Bölcsődei feladatot is ellátott) törekszünk a magas színvonalú szolgáltatásra, ami küldetésünk és minőségpolitikánk alapja.

Mindig igyekszünk megfelelni a kihívásoknak, ezzel növeljük a szülők bizalmát, elégedettségét a bölcsődével szemben.

Az elkövetkező időben minőségpolitikánkat a következő célok elérésével kívánjuk megalapozni:

* Bölcsődénkben átlátható nevelési, gondozási célokat tűzünk ki.
* Minden területen, de a szakmai munkát fokozottan ellenőrizzük.
* Munkatársaink elé követelményként állítjuk, a rendszeres magas színvonalú szakmai képzésben való részvételt.
* Be kell tartania minden kisgyermeknevelőnek a szakmai előírásokat, ajánlásokat, törvényeket.
* Törekszünk a minőségi munka szinten tartására.
* Elősegítjük a szülőkkel, szakemberekkel, és a társszervezetekkel való jó kapcsolattartást.
* Elfogadjuk a gyermek egyéniségét és speciális igényeit.
* Figyelembe vesszük a gyermek fejlődését
* Biztosítjuk a gyerekek korszerű és egészséges táplálkozását

A minőségi munka irányításáért maga a bölcsődevezető felel. Elkötelezettek vagyunk arra, hogy munkánkat továbbra is valamennyi munkatárssal karöltve a jó minőség szellemében lássuk el, és folyamatosan a legjobb tudásunk szerint igyekszünk tökéletesíteni. Napjainkban az állandóan fejlődő, változó világunkban igyekszünk megfelelni az új kihívásoknak.

Célunk olyan légkör biztosításának megteremtése, amelyben a gyermek és a felnőtt egyaránt jól érzi magát.

1. Az ellátandó terület és az ellátandó célcsoport jellemzői

**Nyíregyháza** [Szabolcs-Szatmár-Bereg Megye](http://hu.wikipedia.org/wiki/Szabolcs-Szatm%C3%A1r-Bereg_megye) megye[székhelye](http://hu.wikipedia.org/wiki/Megyesz%C3%A9khely), [1990](http://hu.wikipedia.org/wiki/1990) óta [megyei jogú város](http://hu.wikipedia.org/wiki/Megyei_jog%C3%BA_v%C3%A1ros_%28%C3%B6nkorm%C3%A1nyzati_rendszer%29). Székhelye a Nyíregyházi járásnak is. Az ország hetedik legnagyobb városa, több mint 119 700 lakossal. Vonzó turisztikai célpont. A város határait igen tág keretben szokták érteni, mivel ide sorolják a közelben fekvő bokortanyákat is. Nyíregyháza és térsége gazdasági és társadalmi mutatói megfelelnek az országos átlagnak.

**Az Őzike Bölcsőde** Nyíregyházán az Érkert lakókörzetben, emeletes házak szomszédságában, gyorsforgalmi úttól távol, zaj és füstmentes környezetben helyezkedik el. Tájolása DK irányú, a Pitypang óvodával és Vécsey Károly Általános Iskolával szomszédos. A bölcsőde könnyen megközelíthető, a Szarvas utcával párhuzamosan, kis zsákutcában található csendes, nyugodt környezetben. Három gondozási egységből és hat csoportszobából álló intézmény. A bölcsőde indulásától, 1965-től törekszik a magas színvonalú szolgáltatásra, ami küldetésünk és minőségpolitikánk alapja. Igyekszünk megfelelni a kihívásoknak, ezzel növelni a szülők bizalmát, elégedettségét a bölcsődével szemben. Bölcsődei férőhelyek száma: 76 fő.

A telek nagysága 3370 m2, melyből a bölcsőde alapterülete 1120 m2, a zöldövezet 1250 m2 és a terasz 1000 m2. Egész évben folyamatos az igény a bölcsődei ellátásra. Az intézmény ellátását 2019-ben három gyermek vette igénybe a rendszeres gyermekvédelmi kedvezményt. 2019-ben hátrányos helyzetű és halmozottan hátrányos helyzetű gondozottunk nem volt. A jelentkező gyerekek többsége a környező panelnegyedből érkezik a bölcsődénkbe, de a város minden részéből jelentkeznek szülők, akik már korábban is kapcsolatban álltak az intézményünkkel (a szülő idejárt, testvér vagy rokon gyerek gondozottunk volt).

A bölcsődénkbe jelentkező gyermekek szülei egyre nagyobb elvárást támasztanak az intézményünkkel szemben, amelynek lehetőségeinkhez mérten igyekszünk megfelelni.

1. Az Őzike Bölcsőde bemutatása

A bölcsőde rövid története

Az 5. sz. Bölcsőde Nyíregyháza Vécsey köz 31. sz. alatt először, **l965. április 01-én 50** férőhellyelnyitotta meg kapuját.

A gyermeklétszám növekedésével egyre több igény volt a bölcsődei ellátás iránt és két gondozási egység hozzáépítésével (bővítés 1975-1977-ig 40 férőhely)

Emeletráépítés történt 1977-ben, ahol a dolgozók szociális helyiségei lettek kialakítva.

**1978. április 01-től 90** férőhely állt a gyermekek rendelkezésére négy gondozási egységgel

A bölcsőde 1978. április 01-től l985. augusztus 31-ig Megyei Módszertani Bölcsődeként működött.

**1981. április 16-tól férőhelye 80-ra,**

**1986. január 01-**től **100-ra** módosult.

A bölcsőde épületében egy gondozási egységet az önkormányzat a Szociális Gondozási Központnak adott át és 1988. december 14-től működik a 6. sz. Idősek Klubja.

**1989. január 01-től** a bölcsőde **80** férőhelyessé változott három gondozási egységben.

**1990. december 10-től 60** férőhelyre módosult.

**1998. június 04-től 5. sz. ŐZIKE BÖLCSŐDE** az intézmény hivatalos neve.

**2010. november 30-tól** jelenleg is **76** férőhellyel működik.



A bölcsőde tárgyi és személyi feltételei

***Épület:***

A bölcsőde alapterülete 1120 m2 három gondozási egységből, és hat csoportszobából áll.

* Napocska csoport
* Katica csoport
* Pillangó csoport
* Micimackó csoport
* Nyuszi csoport
* Mókuska csoport

Férőhelyeinek száma: 76.

A tetőszerkezet 2008. évben lett kicserélve.

2010-ben nyílászáró csere, külső épületszigetelés történt.

2015-ben fűtéskorszerűsítésre került sor,

2016-ban három gondozási egység teljes körű felújítása valósult meg.

Az intézményben 2018-as TOP-6.2.1.-NY2017-00001 pályázat keretén belül a bölcsődében nagy felújításokat hajtottak végre. Belső nyílászárócsere, lambéria modernizálása, beépített szekrények cseréje, mozgáskorlátozott WC kialakítása, folyosó oldalfalának burkolása, irodahelyiségek padlózatának korszerűsítése. Konyha, mosókonyha teljes körű felújítása, korszerűsítése. Eszközbeszerzésre is sor került (konyhai felszerelés, takarítógépek, játékeszközök, szőnyegek).

***Infrastruktúra:***

A bölcsőde Nyírtávhő által üzemeltetett gázkazánnal rendelkezik, ők szolgáltatják az épület fűtés és meleg víz ellátását. 2018 évben teljes körű felújítást hajtottak végre, épületgépészeti eszközöket cserélték ki, korszerűsítették.

A gyerekek levegőztetését a játszókertbe telepített lombos fák alatt biztosítjuk.

Az udvaron rögzített és mobil játékok egyaránt megtalálhatóak.

Az intézmény autóbusszal és személygépkocsival jól megközelíthető, mivel a zsákutca végén található a bölcsőde, ezért a gépkocsik parkolási lehetősége korlátozott.



A bölcsőde tárgyi felszereltsége

* ***Gyermeköltöző:*** alapterülete és felszereltsége előírásnak megfelelő. Kielégíti a különböző életkorú gyermekek öltöztetési igényeit. 2018-ban a gyermeköltöző szekrények cseréje megtörtént.
* ***Fürdőszoba:*** 2018-ban a fürdőszoba majdnem teljes körű felújításon esett át (kis WC, mosdó- csaptelep, beépített szekrény cseréje). Az épület adottságai nem teszik lehetővé két gondozási egységben az átláthatóságot. Felszereltsége az előírásoknak megfelelő.
* ***Csoportszobák:*** alapterületük az előírásnak megfelelő, berendezésüknél, a játékok kiválasztásánál a gyermekek életkori sajátosságait, eltérő igényeit is figyelembe vesszük. Játék készletünk változatos és bőséges. 2018-ban a beépített szekrények cseréje megtörtént, a fali burkolatot modernizálták, minden csoportszobában új szőnyegek lettek elhelyezve.
* ***Vezetői iroda:*** Itt fogadjuk az intézményünkbe érkező szülőket, valamint itt zajlanak a szülőkkel és a dolgozókkal az egyéni megbeszélések. Az elektronikus levelezés és adatszolgáltatás is itt történik. Az irodák helyisége 2018-ban teljes körű felújításon esett át (festés, beépített szekrény korszerűsítése, laminált padló cseréje).
* ***Gazdasági ill. élelmezésvezetői iroda:*** Itt történi az bölcsőde gondozottjainak az étlapkészítése az áru megrendelése, és a napi létszámnak megfelelően az nyersanyag kiszabat elkészítése. Ez a helyiség is felújításra került (festés, beépített átépítés, laminált padló cseréje).
* ***Mosó-vasaló helyiség:*** 2018-ban a mosoda-vasaló helyiség teljes körű felújításon esett át, aljzat és falburkolat cseréje történt. A helyiség előírásoknak megfelelő.
* ***Főzőkonyha:*** jelenleg 130 adagos. 2003. január 1-től bevezettük és alkalmazzuk a HACCP rendszert. 2018-ban teljes körű felújításon esett át, aljzat-, falburkolat cseréje történt, beépített szekrények korszerűsítése zajlott. Konyhai eszközök beszerzésre kerültek (nagy konyhai robotgép, tűzhelyek, gázzsámolyok illetve nagy elektromos tűzhely). Mindemellett a konyhában szellőztető rendszert építettek ki.
* ***Húselőkészítő, szárazáru raktár, zöldségraktár és előkészítő:*** az előírásoknak megfelelőek.
* ***Szociális helyiségek:*** 2018-ban kialakításra került egy akadálymentesített WC. Az 1-2 csoporton biztosították az akadálymentes közlekedést illetve az igazgatási rész megközelítését. a férfiöltöző, zuhanyzó és mosdó (a földszinten), a női öltöző (az emeleten), két zuhanyzó és három mosdó biztosítja a dolgozók öltözési lehetőségét.
* ***Játszókert:*** gyermekközpontú, nagy- tágas, forgalmas úttól távol, három részre tagolt. Rögzített és bőséges mobil mozgás fejlesztő játékok segítik egész évben a gyerekek szabad levegőn való játékát. Az árnyat adó fáink védelmet nyújtanak a tűző nap melege ellen. A rögzített játékok és a homokozók felújításra szorulnak. 2018-ban eszközbeszerzés valósult meg, udvari fajátékok kerültek beszerzésre (fa kismozdony, kerti pad, homokozó árnyékoló).



A bölcsőde személyi feltételei

A gyermekek nevelését és gondozását szakképzett kisgyermeknevelők végzik. Az ideális kisgyermeknevelő jellemzője az érzelmi melegség, a „gyermekszeretet”. A gyermekszeretet a bölcsődénkben nevelt gyermekek érdekeit figyelembe véve, határozottságot nem nélkülöző, gyermekközpontú, érdeklődő, biztonságot nyújtó viszonyulást jelent. A gyermek a kisgyermeknevelőre biztos pontként tekint, közelséget keres nála. A kölcsönös kötődés, mindkét fél részéről ragaszkodással jár. Az Őzike Bölcsődében a gyermekek nevelését és gondozását 15 fő kisgyermeknevelő látja el.

**Kisgyermeknevelők végzettsége**:

 csecsemő és gyermekgondozó

 bölcsődei szakgondozó

 csecsemő és kisgyermekgondozó

 kisgyermek gondozó nevelő

alapfokozat BA Csecsemő- és kisgyermeknevelő

**A kisgyermeknevelők munkáját segítik:**

 szakképzett bölcsődei dajkák

 élelmezésvezető szakképesítésű dolgozó

 szakácsnő

 konyhai kisegítők

 mosónő

 udvari munkás

Azok a bölcsődei dolgozók, akik nem kisgyermeknevelői munkakörben dolgoznak, akkor tudják eredményesen segíteni a munkát, ha ismerik a szerepüket a bölcsőde egészében. Olyan empatikus képességgel kell, rendelkezniük, amely alkalmassá teszi őket arra, hogy megfelelő társaik legyenek a kisgyermeknevelőknek.

 ***„És érezzék egy kézfogásról rólad,***

 ***Hogy jót akarsz, és te is tiszta jó vagy:***

 ***S egy tekintetük elhitesse véled,***

 ***-szép dolgokért élsz- érdemes élned!***

**/Váci Mihály/**

A gyermek bölcsődébe történő felvétele

A bölcsőde a családban nevelkedő 20 hetes kortól 3 éven aluli gyermekek napközbeni ellátását, szakszerű nevelését, gondozását biztosító intézmény. Az a bölcsődés gyermek, aki a 3. évét betöltötte, de testi vagy szellemi fejlettségi szintje alapján még nem érett az óvodai nevelésre, a 4. évének betöltését követő augusztus 31-ig nevelhető és gondozható a bölcsődében.

A bölcsőde vállalhatja a hat éven aluli sajátos nevelési igényű gyermek nevelését, gondozását, amennyiben az ellátáshoz szükséges tárgyi feltételekkel rendelkezik.

A bölcsőde feladata a három éven aluli gyermekek nevelése, gondozása, harmonikus testi-szellemi fejlődésének segítése az életkori és egyéni sajátosságok figyelembevételével.

Bölcsődei szabad férőhelyek esetén az alapfeladaton túl időszakos gyermekfelügyelet biztosítására is sor kerülhet térítési díj ellenében, külön szolgáltatásként.

 **A felvételt kérheti**:

* a szülő
* a szülő hozzájárulásával:
* a körzeti védőnő,
* a házi gyermekorvos vagy a háziorvos,
* a szociális, ill. családgondozó,
* a gyermekjóléti szolgálat,
* a gyámhatóság is kezdeményezheti.

A jelentkezés a bölcsődénkbe egész évben folyamatos. Az igénylő a bölcsődei ellátást a szolgáltatás igénybevételét megelőző legfeljebb két hónapon belül a bölcsőde vezetőjénél kérelmezheti. Időszakos gyermekfelügyelet szolgáltatást csak üres férőhely esetén és térítési díj ellenében lehet biztosítani. A gyermek felvételéről vagy elutasításáról a szülőt/törvényes képviselőt írásban értesítjük. A bölcsődei felvétel során előnyben kell részesíteni azt a rendszeres gyermekvédelmi kedvezményre jogosult gyermeket, akinek szülője vagy más törvényes képviselője igazolja, hogy munkaviszonyban vagy munkavégzésre irányuló egyéb jogviszonyban áll.

A bölcsőde működése

A bölcsőde hétfőtől péntekig tartó ötnapos munkarenddel, 6,30-tól-17óráig tart nyitva. Egész éven át folyamatosan üzemel, kivétel a fenntartó által jóváhagyott nyári zárva tartás. Ekkor történik a bölcsődénk karbantartása, nagytakarítása. A nyári zárva tartás ideje alatt mindig van kijelölt ügyeletet biztosító bölcsőde, ahol fogadják a dolgozó szülők gyermekét.

A bölcsődében fizetendő személyi térítési díj

A bölcsődei ellátás keretében biztosított gyermekétkeztetés vonatkozásában a térítési díjra a mindenkor hatályos jogszabályi rendelkezések az irányadóak, melyről az igénybevevőt folyamatosan tájékoztatjuk. Az alapellátás térítési díját a fenntartó határozza meg. A bölcsődébe járó családok közül egyre többen veszik igénybe az ingyenes étkeztetést, valamilyen ok miatt, melyről minden évben nyilatkoznak.

A bölcsődei ellátás megszűnése

* a szülő kérelmére,
* ha a gyermek óvodai felvételt nyert,
* a bölcsődei nevelési év végén (augusztus 31.), ha a gyermek a harmadik életévét betöltötte,
* ha a gyermek a harmadik életévét betöltötte, de testi vagy szellemi fejlettségi szintje alapján még nem érett az óvodai nevelésre és óvodai jelentkezését a bölcsőde orvosa nem javasolja, bölcsődében gondozható negyedik életévének betöltését követő augusztus 31-ig,
* meg kell szüntetni annak a gyermeknek az ellátását, aki a bölcsőde orvosának szakvéleménye szerint egészségi állapota miatt bölcsődében nem gondozható, illetőleg magatartászavara veszélyezteti a többi gyermek fejlődését,
* az intézményvezető az ellátást megszünteti, ha a jogosult a házirendet ismételten súlyosan megsérti, vagy az ellátás feltételei, okai már nem állnak fenn.
1. A bölcsődei nevelés alapelvei

A Család rendszerszemléletű megközelítése

Ennek a lényege, hogy a család működésének rendszerét megértsük és átlássuk, legfontosabb szempont a család megismerése. Az interakciós mintákat a kisgyermek visszatükrözi, ezáltal képet kaphatunk a család erősségeiről és gyengeségeiről. Az erősségek hangsúlyozása által a szakember hozzájárulhat a család életminőségének javításához.

A koragyermekkori intervenciós szemlélet befogadása

A bölcsődei ellátást nyújtó intézmény, szolgáltató funkcióját tekintve alkalmas szintér a kisgyermekkori intervenció szemléletének alkalmazására. A kisgyermeknevelő feladata az esetlegesen felmerülő fejlődésbeli lemaradások, megtorpanások felismerése, jelzése.

A családi nevelés elsődlegességének tisztelete

A gyermek nevelés elsősorban a család joga és kötelessége. A bölcsőde a családi nevelés értékeit, hagyományait és szokásait tiszteletben tartva és lehetőségeink szerint erősítve vesz részt a gyermekek nevelésében és gondozásában. Szükség esetén lehetőségeinkhez mérten törekszünk a családi nevelés hiányosságainak kompenzálására, korrigálására. Mindezek értelmében fontosnak tartjuk a szülők számára lehetővé tenni a tevékeny, különböző szinteken és módokon megvalósuló bekapcsolódást a bölcsődei életbe.

A kisgyermeki személyiség tisztelete

A gyermeket-mint fejlődő személyiséget- a kisebb körű kompetenciából fakadó nagyobb segítségigénye, ráutaltsága miatt különös védelem illeti meg. A bölcsődei nevelés-gondozás értékközvetítő és értékteremtő folyamat, amely a gyermeki személyiség teljes kibontakoztatására, a személyes, a szociális és a kognitív kompetenciák fejlődésének segítésére irányul, az emberi jogok és az alapvető szabadságjogok tiszteletben tartásával.

A kisgyermeknevelő személyiségének meghatározó szerepe

A kisgyermeknevelők a gondozás minden helyzetében nevelőmunkát is folytatnak, melynek során társadalmi szabályokat, értékeket közvetítenek a gyermek felé. A gyermekek nevelésének lehetőségei azonban nem korlátozódnak a gondozási helyzetekre. A kisgyermeknevelő személyiségén keresztül hat a kisgyerekre és annak családjára is, ebből kifolyólag a kisgyermeknevelő felelős tudásának szinten tartásáért, gyarapításáért, szakmai kompetenciájának fejlesztéséért.

A biztonság és a stabilitás megteremtése

A gyermek személyi- és tárgyi környezetének állandósága. A „saját” kisgyermeknevelő-rendszer, a felmenőrendszer, csoport- és helyállandóság növeli az érzelmi biztonságot. Minden gyermeknek van „saját”kisgyermeknevelője. A „saját” gyermekért fokozottabban felelős. Ő szokatja be, a nap nagy részében ő gondozza a gyermeket. A gyermek új helyzetekhez való fokozatos hozzászoktatása segíti alkalmazkodását, a változások elfogadását, az új megismerését, a szokások kialakulását.

A folyamatos napirend biztosítja a gyermek számára a tájékozódási lehetőséget, stabilitást, kiszámíthatóságot, és ez növeli a biztonságérzetét. A biztonság nyújtása magába foglalja a fizikai és a pszichikai erőszak minden formájától való védelmet is.

A fokozatosság megvalósítása

A fokozatosságnak a bölcsődei nevelés minden területén érvényesülnie kell, mely hozzásegíti a kisgyermeket az alkalmazkodáshoz a változások elfogadásához új dolgok megismeréséhez és jó szokások kialakulásához.

Az egyéni bánásmód érvényesítése:

A nevelés alapja a pozitív megnyilvánulások támogatása, megerősítése, elismerése, biztosítva ezzel a pozitív én-kép kialakulását.

A gyermek fejlődéséhez alapvető feltétel a felnőtt őszinte érdeklődése, figyelme, megbecsülése, a kompetenciájának elismerésén alapuló választási lehetőség biztosítása. A kisgyermeknevelő szeretet teljes odafordulással, a megfelelő környezet kialakításával segíti a gyermeket, figyelembe véve az életkori- és egyéni sajátosságait, fejlettségét, pillanatnyi fizikai és pszichés állapotát, hangulatát. Fontos, hogy a gyermekek mindegyike folyamatosan érezze a felnőtt elfogadását akkor is, ha lassabban fejlődik, akkor is, ha több területen jelentős eltérést mutat az átlagos fejlődéstől, ha sajátos nevelési igényű, ha viselkedése bizonyos esetekben különbözik a megszokottól, emiatt nehezebben kezelhető. A kisgyermeknevelő elfogadja, tiszteletben tartja a gyermek, vallási, nemzetiségi/etnikai kulturális hovatartozását, s lehetőség szerint segíti az identitástudat kialakulását és fejlődését, segíti a saját és a más kultúra és hagyományok megismerését és tiszteletben tartását.

A gondozási helyzetek kiemelt jelentősége

A szociális kompetencia kialakulásának egyik feltétele, hogy a gyermek aktív résztvevője legyen a gondozási helyzeteknek. A biztonságos és tevékenységre motiváló környezet megteremtésére törekszünk. A kisgyermeknevelők a gyermekek próbálkozásaihoz elegendő időt biztosítanak, továbbá nagy hangsúlyt fektetnek a gyermek ösztönzésére, megnyilvánulásainak elismerő, támogató, az igényekhez igazodó segítésére. A gyermek felé irányuló szeretet, az elfogadás és empátia fokozzák az aktivitást és az önállóság iránti vágyat. Kisgyermeknevelőink biztosítják az élményszerzés lehetőségét, és példamutatásukkal, a tapasztalatok feldolgozásának segítségével, a gyermekek próbálkozásainak bátorításával segítik a tanulást.

A gyermeki kompetencia késztetés támogatása

A nevelés értékközvetítés és értékteremtés egyben. Eredményessége érdekében fontos, hogy a kisgyermeknevelők - a közöttük lévő személyiségbeli különbség tiszteletben tartásával - a gyermek elfogadásában, a kompetenciájának és pillanatnyi szükségleteinek megfelelő fizikai és érzelmi biztonság és szeretet teljes gondoskodás nyújtásában, öntevékenységének biztosításában egyetértsenek, az alapvető értékek, erkölcsi normák és célok tekintetében nézeteiket egyeztessék, nevelői gyakorlatukat egymáshoz közelítsék. Korai életévekben alapozódnak meg a kognitív, érzelmi és társas kompetenciák ezért ezek támogatása kiemelt jelentőséggel bír. Biztosítani kell a különböző tevékenységeken keresztül, hogy a kis gyermek élményekhez, tapasztalatokhoz jusson és átélhesse a spontán tanulás örömét, kíváncsiságának fenntartásával, pozitív visszajelzéssel segíteni önálló kezdeményezését, megteremtve ez által az egész életen át tartó tanulás igényét.

1. A bölcsődei nevelés feladatai

A bölcsődei nevelés feladata a gyermek testi –és pszichés szükségleteinek kielégítése, az optimális fejlődés elősegítése.

A családok támogatása, annak erősségeire építve a szülői kompetencia fejlesztése

A bölcsőde, mint a kisgyerekes családokkal kapcsolatba kerülő első gyermekintézmény jelentős szerepet tölt be a szülői kompetencia fejlesztésében. A család erősségének megismerése, támogatása a pozitívumok kiemelésével valósul meg. A családi és a bölcsődei nevelésnek összhangban kell lennie. Törekedni kell az egymás közötti egyenrangú kölcsönös bizalmon alapuló partneri kapcsolatra, mely elengedhetetlen feltétele a kisgyermek harmonikus fejlődésének. A szülő ismeri legjobban a gyermekét, így közvetíteni tudja szokásait, igényeit, szükségleteit, segítve ezzel a kisgyermeknevelőt az egyéni bánásmód kialakításában.

Egészségvédelem, az egészséges életmód megalapozása

A harmonikus testi és lelki fejlődéshez szükséges egészséges és biztonságos környezet megteremtése, a fejlődés támogatása. A primer szükségletek egyéni igények szerinti kielégítése. Egészségvédelem, egészségnevelés, a környezethez való alkalmazkodás és az alapvető kultúrhigiénés szokások kialakulásának segítése. Szükség esetén speciális szakemberek bevonásával prevenciós és korrekciós feladatok ellátása. A betegségek megelőzése érdekében naponta biztosítjuk /az időjárás függvényében/ a megfelelő időtartamú szabadlevegőn való tartózkodást, a gyermekek életkorának megfelelő étrendet, melynél fontos szerepe van a vitaminellátásnak.

Érzelmi fejlődés és társas kompetenciák fejlesztése

A derűs légkör biztosítása, az adaptációval járó nehézségek lehetőség szerinti megelőzése, ill. csökkentése, a gyermekek segítése az átélt nehézségei feldolgozásában. A kisgyermeknevelő – gyermek között szeretetteljes, érzelmi biztonságot jelentő kapcsolat kialakulásának segítése. Az egyéni szükségletek kielégítése a csoportban élés helyzetben, az én tudat egészséges fejlődésének segítése. A társas kapcsolatok alakulásának, az együttélés szabályai elfogadásának, a másik iránti nyitottság, empátia és tolerancia fejlődésének segítése. Megteremteni a lehetőséget a kisgyermeknevelő és vagy a társakkal közös élmények szerzésére. A kommunikatív képességek fejlődésének segítése a kommunikációs kedv felébresztésével és fenntartásával.

A megismerési folyamatok fejlődésének segítése

Már születéskor minden érzékszerv működőképes, de megfelelő inger gazdag környezetet kell biztosítanunk ahhoz, hogy az érzékelést és észlelést tapasztalhassák a gyermekek. Kíváncsiságukból fakadó megismerési folyamatok elősegítik a gyermekek képességeinek fejlődését. Fejlődésében alapvető jelentőségű a játék, ami személyiségüknek tükrözője, és fejlesztésüknek eszköze. A mindennapok alkalmával szerzett ismereteket hasznosítják a játékukban, és utánozzák az őket körülvevő felnőtteket. Ezért a példamutatás egyik legfontosabb feladataink közé tartozik.

A gyermek életkorának, érdeklődésének megfelelő tevékenységek lehetőségének biztosítása. A gyermek igényeihez igazodó közös tevékenység során élmények, viselkedési és helyzet-megoldási minták nyújtása. A gyermek tevékenységének támogató – bátorító odafigyeléssel kísérése, megerősítése, az önkifejezés lehetőségeinek megteremtése az egyes helyzetekben. Az önálló aktivitás és a kreativitás támogatása, ismeretnyújtás, a tájékozódásnak, tapasztalatok és élmények feldolgozásának segítése.

1. A bölcsődei nevelés főbb helyzetei

Tanulás

A különböző ismereteket a gyermekek játékos cselekvések közben sajátítják el.

A bölcsődében a legfontosabb és legfejlesztőbb tevékenység a JÁTÉK. A játéktanulás a kisgyermek elemi szükséglete. Az eredményes tanulás alapja a megismerő folyamat és a cselekvés összekapcsolódása. A bölcsődés korú gyerekeknek a tanulásban nagy szerepe van az utánzásnak.

Ez fokozza a felnőttek felelősségét, hisz minden tevékenységünk, megnyilvánulásunk minta a gyermek számára. A beszéd fontos eleme a tanulásnak. A valóságos kommunikációs helyzetek a beszélgetés, kérdezés, spontán közlés, elősegítik a gondolkodás fejlődését, a tanulás eredményességét. A spontán tanulási helyzetek mellett szükség van a kisgyermeknevelő által tervezett tanulásra is, pl. színek, formák, természet megismerésére. Az a szerencsés és kívánatos, ha maga a tevékenység vonzza a gyermeket, a tanulás öröme, élménye motiválja. A gyermekeknek meg kell tanulniuk a helyes viselkedés, és együttélés elemi szabályaihoz alkalmazkodó kifejezéseket, magatartásformákat. Ezek mindennapi élethelyzetben előfordulnak.

Megtanulják pl. érkezéskor, távozáskor üdvözölni egymást, alkalmazzák, a kérem, köszönöm kifejezést, megmondják a nevüket stb.. A tanulást kötetlen tanulási folyamatoknak nevezzük, ahol az egyik gyermek előbb, a másik később érik meg a kisebb feladatok elsajátítására. A sikert dicsérettel jutalmazhatjuk. A tanulás az érzékszerveken át szerzett információkból kiindulva a feltételes reflexláncok sokaságán keresztül valósul meg. A tanulásban sok-sok gyakorláson keresztül érhetnek el a gyerekek sikereket.

Gondozás

A gondozás bensőséges interakciós helyzet a kisgyermeknevelő és a gyermek között, melynek elsődleges célja a gyermek testi szükségleteinek kielégítése.

A nevelésnek, az ismeretek átadásának legfontosabb területe a gondozás. A kisgyermekek egészséges fejlődésének, boldog, aktív, tevékeny életének elengedhetetlen feltétele a gondozás adta nevelési lehetőségek kiaknázása. Csak az egyéni gondozás során nap mint nap újra erősödő személyi kontaktus nyújthatja a felnőtt és a gyermek összetartozásának, együttműködésének élményét. Ennek alapján jöhet létre a gyermekeknek olyan érzelmi biztonsága, amelyben valóban aktív és tevékeny tud lenni. Fontosnak tartjuk, hogy a gondozási műveletekre elegendő időt biztosítsunk, hiszen a legjobban szervezett gondozási tevékenység is csak akkor lehet pozitív, ha a gyermek aktív résztvevője lehet a gondozási helyzeteknek, ami egyben a szociális kompetencia kialakulásának egyik feltétele is. A gyermek jó közérzettel, és örömmel próbálkozik, ha közben érzi a kisgyermeknevelő figyelmét, biztatását, támogató segítését. Sikeres próbálkozásait a kisgyermeknevelőink megerősítéssel, dicsérettel jutalmazzák. A felnőttel való kommunikáció érzelmi töltése, a kisgyermeknevelőnek a gyermekről adott jelzései kihatnak a személyiség alakulására. A jól szervezett, rugalmas és folyamatos napirendünk a gyermekek igényeinek, szükségleteinek kielégítését, a nyugodt és folyamatos gondozás feltételeit, annak megvalósítását biztosítják, továbbá megteremtik az önállóság és az aktivitás lehetőségét. A folyamatos gondozáson belül az egymást követő események – öltöztetés, tisztázás, étkezés, alvás - a gyermek biztonságérzetét, jó közérzetét teremtik meg, s egyben kiiktatják a felesleges várakozási időt.

A jó gondozás meghatározói:

* megfelelő légkör,
* a gyermek próbálkozásaihoz kellő idő biztosítása,
* lágy mozdulatok
* személyre szóló beszéd, ismeretnyújtás,
* hívás, kérés, kivárás,
* önállóság elősegítése,
* a gyermek kompetenciának figyelembe vétele,
* szeretet, empátia,
* helyes technika, egységes módszerek,
* azonos sorrend.

**Öltöztetés**

A testséma kialakulásának és fejlesztésének valamint az önállóságra nevelésnek fontos területe. Kisgyermeknevelőink arra törekednek, hogy a gyermek megszeresse, sőt idővel önállóan öltözködjön, vetkőzzön. Ezért az együttműködés kérésével - például, hogy nyújtsa a lábát, forduljon meg, - lehetővé teszik, hogy a gyermekek egyéni fejlettségüknek megfelelően minél aktívabban részt vegyenek az öltözködésben, a türelmes kivárással pedig, lehetőséget kap a gyerek az önálló próbálkozáshoz. Az öltözködés, mosakodás, fésülködés és tisztálkodás során a gyermek megismeri testrészeit is, vagyis kialakul a testséma, melynek fontos szerepe van a pozitív én-kép, az önelfogadás kialakulásában. A gyermek szépérzéke és ízlése is fejlődik, hiszen megnézheti magát a tükörben, a felnőtt pedig elmondja, hogy milyen jól áll neki egy-egy szín vagy ruhadarab.

Mint minden gondozási művelet során, itt is fontos, hogy a kisgyermeknevelő figyelembe vegye a gyermek egyéni sajátosságait, pl. egy fázósabb gyereket másképpen kell öltöztetni, mint egy izzadásra hajlamos gyermeket. A kisgyermeknevelők mindig csak annyit segítenek, amennyire a gyermeknek szüksége van, pl.: kibontja és meglazítja a cipőfűzőt, de kivárja, amíg a gyerek leveszi.

A folyamatos kommunikáció során információkat, ismereteket szerez a gyermek, pl.: a ruha nevéről, színéről, azért adunk rá meleg ruhát, mert fázik, vagy azért vesszük le róla, mert melege van.

**Étkezés**

A gyermekek számára napi négyszeri étkezést biztosítunk (reggeli, tízórai, ebéd és uzsonna)

A kisgyermekek táplálkozása is nagyon sok nevelési lehetőséget rejt magában. Az étkezések közben tanítjuk meg a gyerekeket, a helyes étkezési szokásokra, a kulturált étkezés szabályaira, megismertetjük őket az egészséges ételekkel, az ételek nevével, az ízléses tálalással a gyermek szépérzékét fejlesztjük. Kisgyermeknevelőink mindig szem előtt tartják, hogy a gyermekek saját étvágyuk szerint fogyasszanak az ételből. Ezáltal elősegítik, hogy amit szeret abból szívesen, jó ízűen fogyasszon, de nem erőltetik, amit nem szeret, viszont a számára ismeretlen ételt és ízeket a kisgyermeknevelő biztatására megkóstolja. A jó hangulatú, derűs étkezések az önállóságot is elősegítik. Mind a napirend, mind az étkezési sorrend abban játszik nagyon fontos szerepet, hogy a gondozási műveletek, az étkezés időpontjai is minden nap közel azonos időpontban kerülnek egy-egy gyermeknél sorra. A kialakított étkezési sorrendnek köszönhetően nagyon hamar kialakul a gyermekeknél, hogy pont arra az időre éheznek meg, amikor ők következnek az etetésnél. Ezért nyugodtan elmélyülten tevékenykedhetnek, nem kell arra figyelniük, mikor és ki fogja etetni.

A kanál önálló használatát az ún. „kétkanalas” módszerrel vezeti be a kisgyermeknevelő, vagyis az egyik kanállal a gyermek önállóan próbálkozik, a másikkal pedig a felnőtt eteti. Próbálkozásainak elegendő időt biztosítva. Mindezek mellett kisgyermeknevelőink fontosnak tartják azt is, hogy a gyermekek jó étvágyáról gondoskodjanak:

* aktív játéktevékenység biztosítása,
* korhoz, egyéni igényhez igazodó étkezés,
* kiegyensúlyozott légkör,
* az önállóság biztosítása – megfelelő berendezés, étkezési eszközök,
* kellő idő az étkezésre,
* a sok szabad levegőn tartózkodás - mozgás – a jó hangulat,
* elegendő alvás,
* az étkezések közti időben – édesség mellőzése,
* ízléses tálalás,
* megfelelő mennyiségű étel.

Ebben a korban a gyermekek az önállóság és a fejlettség különböző fokán állnak, így szinte „névre szólóan” étkeztetjük a gyerekeket, például: pépesítve, darálva, apró kockában, szeletben, kiskanállal, nagykanállal, kétfülű bögre stb. Az aprólékos előkészület érdekében a konyhai dolgozók és a kisgyermeknevelők szorosan együttműködnek. Mivel a bölcsődénk saját konyhával és „diétás szakács” végzettségű szakácsnővel rendelkezik, így lehetőségünk van fogadni ételintoleranciában szenvedő kisgyermeket is. A diéta igénybevétele, csak orvosi igazolással kérhető.

 **Szobatisztaságra nevelés**

A szobatisztaság komoly lépés a kisgyermek szociális fejlődésében. Fontos a kisgyermeknevelő és a gyermek jó kapcsolata. Erre a gyerekek többsége kb. 2 éves kor körül érik meg, (anatómiailag, értelmileg, érzelmileg és szociálisan) és mindenféle előzetes szoktatás nélkül 2-3 éves kor között – vagy egyik napról a másikra, esetleg néhány heti próbálkozás után – szobatiszta lesz.

Fontos, hogy a felnőtt kezdettől fogva támogassa a gyermeket, együttműködjön vele:

* Ha többször száraz a pelenkája, a kisgyermeknevelő felkínálja a bilit.
* Megismerteti vele a bilit, WC-t.
* A gyerek kezdeményez, de a kisgyermeknevelő szóval, felvilágosítással, segítséggel támogatja.
* A kisgyermeknevelő is lehet kezdeményező, de a folyamat során a kezdeményezést átadja a gyermeknek.
* Nem szabad hosszú ideig ültetni, erőltetni, figyelembe kell venni a gyermek kompetenciáját.
* Viseljen a gyermek mindaddig pelenkát, amíg ő feleslegesnek nem érzi.
* A kisgyermeknevelő ösztönzi a gyereket:
* elismeréssel,
* a gyermek maga veheti elő a bilit,
* lehúzhatja a vízöblítő fogantyúját,



Játék

A gyermekkor legfontosabb tevékenysége, spontán, belülről motivált, önkéntes, sokoldalúan fejlesztő, szabadon választott tevékenység, amely a világ megismerésének eszköze. A játék ad elsősorban lehetőséget a társas kapcsolatok fejlődésére is, elősegíti a testi, az értelmi, az érzelmi és a szociális fejlődést, ez azt mutatja, hogy a játék a gyermek pszichikai és fizikai fejlődésének egyik legfontosabb eszköze. A játék mindig önmagáért való, maga a cselekvés, az elképzelés okoz örömet a gyereknek.

 **A kisgyermeknevelők játéktevékenységgel kapcsolatos feladatai:**

* Biztosítják az életkornak és egyéni sajátosságoknak megfelelő játékeszközöket**.**
* A helyes nevelői magatartásával támogatja az elmélyült, nyugodt játéktevékenységet, a kreativitást, példamutatásával segíti a tanulást.
* A gyermek igényeitől és a helyzettől függően kezdeményeznek, szerepet vállalnak a játékban, annak tartalmát ötleteivel, javaslataival, saját mintanyújtásával színesíti.Tanácsok ötletek adása: amikor a kisgyermeknevelők segítenek, a gyereknek nem azt mondják meg, hogy mit csináljon, abban vannak a gyermek segítségére, hogy amit elkezdett azt hogyan folytassa.
* A gyermek elmélyült játékához biztosítják a nyugodt légkört, az elegendő időt és helyet, hogy a kisgyermek érdeklődéssel forduljon a környezete felé, kedve legyen ismerkedni az őt körülvevő világgal és tevékenykedni abban.
* Célszerű berendezéssel biztosítják a gyermekek testi épségének, egészségének, és nyugalmának védettségét**,** így kiküszöbölik a felesleges tilalmakat.
* Biztosítják az öntevékenység és a szabad választás lehetőségét. A játékok a nap folyamán mindig elérhetőek, a gyermek bármikor beléphet és kiléphet a tevékenységből.
* Érvényt szereznek a megfelelő viselkedési szabályoknak, melyek védik a játszó gyermeket.
* Ügyelnek a játéktevékenység lezárására, arra, hogy játékot a gyermek magától fejezze be, vagy a kisgyermeknevelő időben történő előzetes kérése után. A játék befejeztével a már használaton kívül levő játékeszközöket állandó helyükre teszik – mintát követő módon – a gyerekek is részt vehetnek.
* Hozzásegítik a gyermeket ahhoz, hogy siker élménye legyen. A gyermekek számára nagy öröm, ha a felnőttek észreveszik, nyugtázzák, szavakba foglalják tevékenységüket, és együtt örülnek annak, amit tesz. Mindenben, amit a gyerek tesz, keresik a kisgyermeknevelők a lehetőséget az elismerésre.

A folyamatos és rugalmas napirend teszi lehetővé, hogy a gyermek a lehető legtöbb időt tölthessen játékkal a nap folyamán.

Nagy hangsúlyt fektetünk az optimális, inger gazdag környezet kialakítására, a nyugtató színharmóniára, és arra, hogy a játékkészlet összeállításának pedagógiai szempontjai érvényesüljenek. A játék pedagógiai értékét az határozza meg, hogy mennyire alkalmas változatos, értékes tevékenységmódok kibontakozására, tehát tartós-e a gyerek érdeklődése a játék iránt. Minél több tevékenységre ad alkalmat egy-egy játékeszköz, annál változatosabb tapasztalatokhoz juthat, tehát jobban fejlődik a gyerek.

Arra törekszünk, hogy a játékszerek ösztönözzék a gyerekek tevékenységét, és segítsék elő a korosztálynak megfelelő tevékenységi módok kibontakozását. A játék színe, nagysága, formája, fokozhatja pedagógiai értékét azáltal, hogy felkelti a gyerek érdeklődését, vonzza, csalogatja. Változatos, színes játékkészlet segíti az önálló, szabad játékot, a gyermek aktivitásának, kreativitásának kibontakozását:

* a manipulációs játékok: montessori korongok, kockák, kosarak, vödrök stb.
* az építő konstruáló játékok: tüske-, Gabi-, Dupló-, Legó építők stb.
* az utánzó és szerepjátékok eszközei: konyhabútor és kellékei, tűzhely, fodrász kellékek, orvosi felszerelés, babasarok, babakocsi stb.
* logikai játékok: fakirakók,
* a nagymozgásokat fejlesztő játékok: motor, futó bicikli, különböző mászókák, talicska, labdák, csúszda, alagút stb.
* Alkotó játékok eszközei: homokozó és eszközeik, rajzeszközök, festékek, gyurma, gyöngyök.

A gyermekek tevékenységéhez szükséges játékeszközök mennyisége és minősége kielégítő. Az állandó magas gyereklétszám is hozzájárul ahhoz, hogy erősebben elhasználódnak a berendezési tárgyak és felszerelések, ezért folyamatosan cseréljük, bővítjük, fejlesztjük az eszközrendszert – lehetőségeinkhez mérten.

A mozgás

A mozgás életszükséglet, feltétele a szervezet harmonikus, összehangolt működésének. A mozgásfejlődés szerves része a bölcsődés korban zajló sokirányú fejlődésnek, befolyásolja a pszichoszomatikus fejlődést. Fontos szerepe van az értelmi fejlődésben, a személyiségfejlődésben, a kompetencia kialakulásában, feltétele és eszköze a tapasztalatszerzésnek, a megismerő folyamatoknak. A tapasztalás minősége szempontjából nagyon fontos, hogy a gyermek saját érdeklődését követve aktívan mozogva kerüljön új helyzetbe. Sikerélményhez vezet, ha egy mozgásformát a gyermek önmaga vesz fel, tudja, hogy mire képes, meddig tud elmenni. Saját belső késztetése, hogy a környező világ ingerére új, magasabb helyzetbe kerüljön. Nő a figyelme, megtanul figyelni a mozgása összerendezésére, megtanulja használni a testét, hogyan tudja szabályozni a mozgását. Kisgyermeknevelőink mindig szem előtt tartják, hogy a gyermekek ruházata, a pelenka, a cipő soha ne legyen túl laza, vagy szoros, vagyis a mozgásba ne akadályozza a gyermeket.

A mozgásfejlesztés a csoportszobában és az udvaron egyaránt megvalósul. Biztosítjuk a megfelelő mozgásteret, az alkalmat, az időt arra, hogy a gyermekek szabadon gyakorolhassák a különböző mozgásformákat. A csoportszobákban is használnak mobilizálható, mozgásra ösztönző eszközöket a gyerekek, a csúszó, mászó, bújó és egyensúlyozó feladatokhoz. A szabadban is sok lehetőséget biztosítunk, az udvaron változatos mozgásfejlesztő eszközökkel, különböző mozgásformák gyakorlásával, a szabályok megtanulásával biztonságosan használhatják az eszközöket.

Mozgásfejlesztésre vonatkozó feladatokfolyamatosan valósulnak meg, a játéktevékenységek valamint a gondozási folyamatok során:

Mondóka, ének

A zenei nevelés jelentőségét abban látjuk, hogy az a nevelés csaknem minden területével, közvetve vagy közvetlenül kapcsolatban van:

* Fejleszti a gyermekek harmonikus, koordinált mozgását, a ritmikus mozgással, mélyebb légzéssel és sok más módon.
* A daltól kellemes hangulatba, pozitív érzelmi állapotba került gyermek fogékonyabb, érdeklődőbb, érzelmileg is kiegyensúlyozottabb lesz.
* A kisgyermeknevelők tisztán, szép szövegkiejtéssel hangulatosan énekelnek. Ennek hatására segítik a beszéd fejlődését olyan módon, hogy a jól artikulált dal helyesen ejtett hangzóit a gyermek megfigyeli - és mert a mondóka és az ének ritmusa lassúbb, tagoltabb a beszédnél – a gyermeknek több ideje van megérteni és pontosabban utánozni azt. E hatás így a beszédkészség fejlődését nemcsak minőségileg javítja, hanem időben is előrébb hozza.
* A közös öröm, az éneklés, (mesélés, mondókázás) együttes élménye olyan érzelmi kapcsolatot teremt, amely a gyermek személyiségformálásának egyik legnemesebb területe, az összetartozás csíráinak első megnyilvánulása lesz.
* A zörejek, a beszéd, a zenei hangok a környezet megismeréséhez segítik a gyermeket és megkönnyítik a tájékozódást a világban.
* A dalok hallgatása és éneklése közben fejlődik a gyermek hallása, ritmusérzéke, éneklési készsége, alkotókedve. Formálja ízlését, esztétikai fogékonyságát, érzékennyé teszi a környezet hangjai iránt.

A zenei nevelés eszközei: ritmikus mondókák és dalanyagok, különböző hangszerek.

**A kisgyermeknevelő feladata:**

* Elsősorban a néphagyományunkból merítve versekkel, mondókákkal, énekes játékokkal, népdalokkal ismerteti meg a gyermekeket. Nincs szó direkt tanításról, nincs szükség rá, mert az énekléssel mintát ad, mely hatására kedvet kap a gyermek az önkéntes utánzásra.
* Rövid, kornak megfelelő értékes dalanyag kiválasztása.
* Egy dal eléneklésénél, egy egyszerű vers vagy mondóka eljátszásánál fontos hangsúlyt kap a szöveg, a dallam, a hangszín, a hozzá tartozó mozgás is, így komplex hatás éri a gyermeket.
* Az éneklési készség fejlesztése során a dalokat hallás után tanítják. A kisgyermeknevelők hangszereket is használnak (furulya, rumbatök, dob, kasztanyetta, ujjcsörgő ).
* A gyermekeknek is van alkalmuk hangszerekkel foglalkozni, mert nyitott játékpolcon megtalálhatóak a csoportszobában.
* A nap folyamán gyakran jelen van az éneklés, a mondókázás: játék közben, játékszituációhoz, eszközhöz, mozgáshoz kapcsolva, személyes kontaktussal:
	+ - Ugyanazt a dalt visszatérően többször is eléneklik a kisgyermeknevelők, a gyermek igényeihez és figyelméhez, a játékhelyzethez alkalmazkodva.
		- személyes kapcsolatú ölbeli játékok – arc-, kéz-, tenyér-, láb játékok, hőcögtetés, altatás,
		- alkalomszerű dalok:
		- évszaknak megfelelően: Pl.: Esik az eső…, Fújja a szél a fákat…, Süss fel nap…,
		- Ünnepekhez, évszakokhoz kötődően Pl.: Kis karácsony…, Télapó itt van..., Ég a gyertya…,
		- A hangulat befolyásolására: megnyugtató vagy élénkítő dalok.

 „ A muzsika, a dal egyidős az emberiséggel. Érzelmeket fejez ki, …érzelmeket támaszt. Gyógyít, megnyugtat, pihentet,…tevékenységre sarkall… Embereket, nemzeteket hoz közelebb egymáshoz. Emlékeztet, feledtet, tanít… Éppen a gyermekek nevelésében ne használnák fel csodatévő erejét? De igen! –írja Velkey László



Kiemelt feladatként határoztuk meg a bölcsődés korú gyermekek ZENEI NEVELÉSÉT,

A magyar zenepedagógia atyja, Kodály Zoltán alkotta meg a gyermekek zenei nevelésének alapjait. Tanítványa, Forrai Katalin pedig kidolgozta a bölcsődei és az óvodai ének-zene módszertant. Sok évvel később, Dr. Gállné Gróh Ilona ének-zene tanár munkálkodásának eredményeként megvalósult a Ringató Országos Zenei Nevelési Program, mely a gyermekek zenei nevelését segíti a családban és a bölcsődében egyaránt. Azért választottuk a zenei nevelést kiemelt célként,mert a bölcsődénkben több kisgyermeknevelőnk is rendelkezik zenei alapismeretekkel, ének zenei általános iskolát végeztek, és zeneiskolában tanultak hangszeren játszani. Mindezek mellett Szabó Dénes Kossuth és Liszt díjas „nemzet művésze” karnagy vezetésével működő énekkarban voltak kórustagok. Részt vettek a Nyíregyházi Tanárképző Főiskolán az L. Nagy Katalin zenepedagógus által vezetett ének-zenei továbbképzésen, és Forrai Katalin csodálatos előadásain. A szakgondozónői képesítés évfolyam dolgozatának témájául a “Ének zene hatása a gyermeki személyiségre “ választotta két kisgyermeknevelőnk. Megfigyeléseik, gyakorlatuk a mindennapi munkában nagyon hasznos, és jól alkalmazzák a bölcsőde minden korosztálya számára. Kisgyermeknevelőink külön-külön gondozási egységben dolgoznak, így jól át tudják adni tapasztalatukat. Folyamatosan igyekszünk szinten tartani, és új ismeretekkel gazdagítani tudásunkat. Ezen kívül közös kisgyermeknevelői továbbképzés anyagaként is foglalkozunk ének zenével a 0-3-éves korosztály vonatkozásában. Az újonnan megjelenő ajánlott szakirodalmat figyelemmel kísérjük. Az ének-zene által a kisgyermeknevelő és a gyermek kapcsolata elmélyül, bensőségessé, meghitté válik. Ez nagyon fontos a kisgyermek harmonikus fejlődése szempontjából, hogy a mai rohanó világunkban derűs érzelmileg gazdagabb és kiegyensúlyozottabb emberekké váljanak a gyermekek.

**“Megmondom a titkát édesem a dalnak:**

 **önmagát hallgatja, aki dalra hallgat.**

 **Mindenik embernek a lelkében dal van**

**és a saját lelkét hallja minden dalban.**

 **És akinek szép a lelkében az ének,**

 **az hallja a mások énekét is szépnek.**

**“(Babits Mihály: A dal)**

Vers, mese

A vers, a mondóka, a mese szorosan összefüggnek, és nagy hatással vannak a kisgyermek érzelmi és értelmi fejlődésére. Egy vers elmondásánál is figyelembe kell venni annak ritmusát, a hangszínekkel lehet játszani és énekelgetés közben is elmondhatunk egy rövid altatót, mely esetleg belekívánkozik az adott hangulatba. Egy néhány szavas mondókát is érdekessé tehetünk, ha játszunk a ritmussal, hangszínnel, változtatjuk a tempót.

* Hat az érzelmekre, a versnek, a mondókának a ritmusa, a mesének pedig a tartalma.
* Nagy hatással van a kisgyermek érzelmi, értelmi – a gondolkodás, az emlékezet, a képzelet, a figyelem – valamint a szociális fejlődésére. A látás, a hallás, belső képpé alakul, elraktározódik a gyermek emlékezetében. Minél több inger éri a gyermeket, annál színesebb lesz az emlékezete.
* A szereplővel való azonosulás fejleszti az empátiát.
* Fejleszti a gyermek beszédkészségét, bővíti szókincsét.
* Elősegíti az önismeret fejlődését.
* A képeskönyvvel való ismerkedés, kialakítja a könyvek iránti érdeklődést, a könyv szeretetet.
* A gyermek egyszerre mulat, gyönyörködik, szemlélődik, játszik.
* A mesék a valóságról, a mindennapi élet történéseiről, problémáiról, az emberi kapcsolatokról olyan tapasztalatokat közvetítenek, amelyek megszerzésére más élethelyzetekben nincs lehetőség.
* A kisgyermeknevelő-gyermek kapcsolat mélyebbé válását eredményezi, hiszen a képeskönyv nézegetés, a mondókázás, mesélés intim kommunikációs helyzet.

Alkotó tevékenységek

Az öröm forrása maga a tevékenység. A vizuális tevékenységek az ábrázolást, képalkotást elősegítő tevékenység.

Az alkotó tevékenységhez minden lehetséges anyagot és eszközt felhasználunk: ceruza, zsírkréta, ecset, gombfesték, kézfesték, kréta, , termés, agyag, só gyurma, különböző színű és méretű papír, olló, tábla. 1,5 -2 éves kor körül a gyermek felfedezi, hogy a ceruza nyomot hagy a papíron, ide-oda húzogatja, a papír széle sem korlátozza mozdulatait. Magát a cselekvést élvezi, nem a papírra kerülő vonalat –ez a lengő firka korszaka. A 3. életévben már hasonlóságot tapasztalunk a rajz és a magyarázat között. A fejlődéssel párhuzamosan egyre gyakrabban találkozunk az ábrázolási szándékkal.

**A kisgyermeknevelő feladata:**

* Megismerteti a gyermekeket az anyagokkal és az eszközökkel.
* Változatos lehetőséget kínál: csoportszobában, kertben.
* A technikákat, az anyagokkal, az eszközökkel való bánásmódot megmutatja, de sohasem mondja meg, hogy mit alkosson a gyermek, tisztába van azzal, hogy belső értékektől fosztaná meg a gyermeket: hogy figyeljen, lásson, ábrázolja azt, amit ő lát a körülötte lévő világból.
* A gyermekek spontán kezdeményezésére építve segíti az alkotókedv, a készség kibontakozását.
* A gyermekek számára biztosítja, hogy a nap folyamán szabadon rajzolhassanak, fessenek, ragaszthassanak és gyurmázhassanak. A feltételek biztosításánál figyelembe veszi a csoportba tartozó gyermekek fejlettségi szintjét.
* A gyermeki alkotásokat elismerik és tiszteletben tartják, a kisgyermek dönt annak sorsáról: kiteszi az alkotások közé vagy haza viszi.

Egyéb tevékenységek

Az örömforrásai az „én csinálom” élmények együttességének a közös munkálkodásnak és a tevékenység fontosságának, hasznosságának átélése. A kisgyermekek bármikor bekapcsolódhatnak, és bármikor kiléphetnek, az önkéntesség nagyon fontos, a tevékenység nem lehet feladat.

Ezek a tevékenységek valamilyen élethelyzet közös előkészítéséhez, megoldásához a környezet megismeréséhez az egymásról és a környezetről való gondoskodáshoz kapcsolódnak

(pl. babafürdetés, viráglocsolás, falevél gyűjtögetése talicskába stb.)

1. A bölcsődei nevelés megvalósításának sajátos feltételei

”Saját kisgyermeknevelő”- rendszer

Munkánk során a „saját kisgyermeknevelő-rendszert”alkalmazzuk, ami a személyi állandóság elvén alapszik. A csecsemő és kisgyermek számára a környezet – személyek és tárgyak állandósága adja meg azt a nyugalmat, a bölcsődébe járás egész ideje alatt, amely elengedhetetlen feltétele a jó testi és lelki fejlődésnek. Minden gyermeknek van saját kisgyermeknevelője. *„Saját kisgyermeknevelő”*-nek nevezzük azt, aki fokozottan felelős a csoportjába járó 6-7 gyermekért, ő az a személy, aki az anyától megtanulja a gyermek otthoni szokásait, a vele kapcsolatos fontosabb teendőket. A saját kisgyermeknevelő, aki segít a beszoktatásban. A nap nagy részében ő gondozza a gyermeket, eteti, öltözteti, lefekteti, ha igényli, szeretgeti, ölbe veszi, dúdolgat, mesél neki, megvigasztalja őt, ha bánatos. A nevelés gondozás mellett ő kíséri figyelemmel a gyermek fejlődését, vezeti a feljegyzéseket, törzslapját, fejlődési naplóját, ő tartja számon az újabb fejlődési állomásokat. A kisgyermeknevelő az ún. ölelkezési időben (az az időszak, amikor mindkét kisgyermeknevelő jelen van) idejét elsősorban a „saját” gyermekei nevelésére-gondozására fordítja. A „saját kisgyermeknevelő” rendszerben több figyelem jut minden gyermekre, számon lehet tartani a gyermek egyéni igényeit, problémáit, szokásait, elsősorban a „saját” kisgyermeknevelő segíti át őket a bölcsődei élet során adódó nehézségeken.

Gyermekcsoportok szervezése

Bölcsődében a gyermekcsoport létszáma jogszabály által meghatározott, így a bölcsődei csoportban legfeljebb tizenkét gyermek nevelhető, gondozható, kivéve, ha valamennyi gyermek betöltötte a második életévét ebben az esetben 14 fő a maximális létszám. Intézményünkben többféle szempontot kell figyelembe venni a gyermekcsoportok kialakításánál. A bölcsődébe járás teljes időtartama alatt a gyerekek ugyanabba a csoportba járnak. Meghatározó szempont, hogy a gyermekek életkoruk, fejlettségük és egészségi állapotuknak megfelelő csoportba kerüljenek. A gondozási év végén a bölcsődébe maradt gyermekek minél kevesebb változást éljenek át (csoportja és a kisgyermeknevelője állandó, csak az új társait kell megszoknia). A szülők kérését a lehetőségeinkhez mérten figyelembe vesszük. Bölcsődénkben a gyermekcsoportok a következőképpen alakulnak: egy csoport tíz fő (épület adottsága-csoportszoba mérete miatt), két csoport tizenkét fő és három csoport tizennégy főből áll.

Tárgyi feltételek

Igyekszünk úgy kialakítani a kisgyermeket körülvevő környezetet, hogy az épület a játszóudvar és egyéb helyiségek a jogszabályi és szakmai előírásoknak, a csoportba járó kisgyermekek létszámának, életkorának megfelelőek, biztonságosak legyenek és segítsék a bölcsődei nevelés, gondozás megvalósítását. A szobákat úgy rendeztük be, hogy a gyerekek egészséges fejlődése biztosítva legyen, mozgás és játékigényüket kielégíthessék, kedvükre játszhassanak társaikkal és kisgyermeknevelőikkel. A csoportszoba berendezésénél, a játékok kiválasztásánál a gyermekek életkori sajátosságait, eltérő igényeit is figyelembe vesszük. A gyerekek mindennapi tevékenységéhez, a játékhoz minőségi és mennyiségi játékok minden korosztálynak bőségesen a rendelkezésére állnak, melynek nagy részét az Őzike Bölcsőde Alapítvány biztosítja az intézmény számára. 2015-ben Nyíregyháza Megyei Jogú Város Önkormányzata segítségével tovább tudtuk bővíteni az udvari mobil játékkészletünket. 2018-ban pályázati forrásból a három gondozási egység udvarára fix fa kisvonatokat állítottak, az 1-2 csoport udvarára fa kisházikót is telepítettek.

Napirend

A jól szervezett folyamatos és rugalmas napirendünk a gyermek igényeinek, szükségleteinek kielégítésére szolgál. A folyamatos gondozáson belül az egymást követő események biztonságérzetet, a szükségletek sietség nélküli kielégítését, jó közérzetet teremtik meg. Az optimális napirenden belül az egyes gyermekek igényeit a kisgyermeknevelő úgy tudja kielégíteni, hogy közben a csoport életében kiiktatódik a várakozási idő. Ez egyben a csoport belső nyugalmát is biztosítja. A napirend függ a gyermekcsoport életkori összetételétől, fejlettségétől, szükségleteitől, de befolyásolják az évszakok, a csoportlétszám és egyéb tényezők (pl.: bölcsőde nyitása, zárása) is.

Kialakításának további feltételei a személyi állandóság (saját kisgyermeknevelő-rendszer), a tárgyi feltételek, a jó munkaszervezés, a kisegítő személyzet összehangolt munkája.

A jó napirendet folyamatosság és rugalmasság jellemzi. Napirendünk kialakításánál igyekeztünk szem előtt tartani, hogy a legtöbb időt a játékra fordítsuk. A csoportok kisgyermeknevelői maguk dönthetnek arról, hogy egy-egy napon mely tevékenység kap nagyobb hangsúlyt.

1. Családok Támogatásának módszerei és lehetőségei

Családlátogatás

A családlátogatás célja a családdal való kapcsolatfelvétel. Az újonnan felvett gyermekeknél a családlátogatás - a lehetőségekhez mérten, és előzetes megbeszélés alapján – a beszoktatás előtt történik. Célja, a gyermekkel való ismerkedés, valamint szülőkkel való jó kapcsolat kialakítását segíti. A „saját” kisgyermeknevelő és a társ kisgyermeknevelő otthonában keresik fel a leendő bölcsődés gyermeket, ahol a szülők jelenlétében ismerkedhetnek egymással. Ez a találkozás módot ad arra, hogy a kisgyermeknevelő megismerje a gyermek eddigi életét, szokásait, egyéniségét, megfigyeli a gyermek számára biztosított mozgás- és játékterületet, a játékait. Információkat szerez a gyerek napirendjéről, étkezési módjáról, önállóság szintjéről, a családban elfoglalt helyéről, valamint benyomást szerez számos olyan körülményről, amely hatással lehet a mozgás-, figyelem- és értelmi fejlődésére. A szülő és a gyermek is megismerhetik a kisgyermeknevelőt úgy, hogy közben otthoni biztonságban maradhatnak. Az otthoni környezetben a szülők oldottabban beszélhetnek nehézségeikről, választ kaphatnak kérdéseikre. A családlátogatás során kialakult kapcsolat tehát segítséget nyújthat a szülőknek, a gyerekeknek és a kisgyermeknevelőnek is a későbbiek során, különösen az adaptációs időszakban, feltétele a későbbi jó együttműködésnek a szülő és kisgyermeknevelő között.

Beszoktatás (adaptáció)- szülővel történő fokozatos beszoktatás

A bölcsődei nevelés fontos feladata megelőzni illetve csökkenteni azokat a nehézségeket, amelyekkel a gyermek bölcsődébe kerülésekor találkozik: elválás az otthoni környezettől, az anyától, lemondás szokásai egy részéről, osztozkodás a kisgyermeknevelő figyelmén, a játékszereken. Az elszakadás okozta megrázkódtatás a szülővel történő fokozatos beszoktatással csökkenthető. A két hétig tartó folyamat alatt a „saját” kisgyermeknevelő fokozatosan átveszi az anyától vagy az apától a gondozási műveleteket, ahogyan a szülő eteti, tisztázza, altatja gyermekét, hogy ezzel is csökkentse a változásokat a gyermek életében. A szülővel történő fokozatos beszoktatás során a kisgyermeknevelő feladata nemcsak a gyermeket, hanem a szülőt is átsegíteni a krízisen. A gyermek bölcsődébe kerülése kisebb-nagyobb változásokat jelent a család életében, ráadásul a gyermektől való elválást még bűntudat is nehezíti. Egyrészt nehezen engedi el gyermeke kezét, aggódik miatta, másrészt megkönnyebbül, mikor gyermekét átadja a kisgyermeknevelőnek, hiszen tudja, hogy csak így tud visszatérni a munkahelyére és a gyermeke biztonságban, jó helyen van. Ezt a feszültségekkel teli ambivalens lelkiállapotot oldhatja fel a kisgyermeknevelő, melyhez elengedhetetlen az empátia és a tolerancia.

Napi kapcsolattartás

A beszoktatást követően a naponkénti találkozások – a reggeli bejövetel és a délutáni hazamenetel – igen nagy szerepet játszanak a bizalmi kapcsolat elmélyítésében, meghatározzák az együttműködés minőségét. Fontos, hogy a szülők és a kisgyermeknevelők között kialakult személyes kapcsolat, őszintén tájékoztató, segítőkész legyen, és együttesen megoldásokat keressenek.

Reggel általában a szülő tájékoztatja a kisgyermeknevelőt:

* az ébredés körülményeiről,
* a reggeli lebonyolításáról,
* arról, hogy milyen a gyermek hangulata,
* a gyermekre jellemző egyéni igényekről, az aznapi pszichés állapotától függően: szobatisztaság, alvás, étkezés.

A délutáni hazamenetelkor a kisgyermeknevelő tájékoztatja a szülőt:

* az étkezésekkel kapcsolatos tapasztalatairól,
* a gyermek mivel töltötte napja nagy részét,
* milyen hangulata volt,
* új szokásokról.

A gyermekkel törődő, fejlődéséért felelősséggel tartózó kisgyermeknevelő nemcsak a pozitívumokat, hanem a kedvezőtlen információkat is elmondja, hiszen ezt a gyermek érdeke úgy kívánja. A szülő számára őszintévé, hitelessé válik a kisgyermeknevelő, ha korrekt, tapintatos magatartással tud olyan problémát közölni, amire mind neki, mind a szülőnek kötelessége odafigyelni és megoldást találni.

Egyéni beszélgetés:

A kisgyermekfejődéséről szóló részletes kölcsönös tájékozódást vagy hosszabb megbeszélést igénylő kérdések, nevelési problémák közös átgondolását szolgáló találkozási forma. Kezdeményezheti a szülő, a kisgyermeknevelő, vagy a bölcsődevezető.

A szakmai kompetencián túlmenő kérdésben kérhető egyéb szakember közreműködése.

Szülőcsoportos beszélgetés

A szülőcsoportos beszélgetések tematikus beszélgetések a csoport kisgyermeknevelőinek vezetésével a csoportba járó gyermekek szüleit foglalkoztató nevelési témáról. A problémák megosztása, egymás meghallgatása segíti a szülői kompetenciaérzés megtartását. Lehetőség van az egymástól hallott helyzetkezelési módok továbbgondolására, ezáltal a saját viselkedésrepertoár bővítésére. A kisgyermeknevelőktől kapott indirekt megerősítések jó irányba befolyásolják a szülők nevelési szokásait.

Szülői értekezlet

A szülők általános és az adott gyerekcsoportra vonatkozó tájékoztatását, valamint a gyerekeket érintő, a szülőkkel közösen hozandó döntések előkészítését szolgálja.

Augusztusban a bölcsődébe jelentkezett gyermekek szülei részére szervezzük, a beszoktatás, a házirend, a napirend, és a bölcsőde életéről tájékoztatjuk a megjelenteket.

Októberben minden bölcsődébe járó gyermek szüleinek tartunk szülői értekezletet, ahol a bölcsőde nevelési gondozási programjával ismerkedhetnek meg, illetve a szülői munkaközösségi és az érdekképviseleti tagok megválasztására is ekkor kerül sor.

Április hónapban tájékoztató jellegű értekezletet tartunk a leendő óvodások szülei részére, illetve egyéb bölcsődével kapcsolatos kérdéseket szoktunk megbeszélni. Ilyenkor beszéljük meg az évek óta megrendezésre kerülő Gyermek nappal kapcsolatos eseményeket is. Ezek a szülői értekezletek gyakran folytatódnak szülőcsoportos beszélgetésként, hiszen az értekezlet után egy-egy téma felvetése kerül megbeszélésre pl. szobatisztaságra nevelés, étkezés. Ilyenkor a szülői értekezlet ideje néha három órán keresztül is eltart.

Indirekt kapcsolattartási formák

Hirdető tábla

Tájékoztatjuk a szülőket minden családot érintő aktuális programról, változásról, valamint a bölcsődével kapcsolatos fontos tudnivalókról. A csoport nevelési programjáról is innen tájékozódhatnak.

Szórólap

Egyénre szólóan tájékoztatjuk a családokat érintő aktuális programokról, a bölcsődében működő alapítványról és egyéb eseményekről.

Internet

A közösségi oldalak megjelenése és elterjedése szintén egy lehetőség a kapcsolattartásra. A szülők előszeretettel keresik egymást a csoportba járó gyerekek szüleivel és a kisgyermeknevelőikkel ezeken az oldalakon. Gyakran kérdeznek és üzennek a gyerekkel kapcsolatban (pl. betegség esetén) akár a bölcsőde e-mail címén is.

Ünnepek – Hagyományőrzés

Az ünnep a feltöltődést, a játékot, a derűt, és a kikapcsolódást biztosítják, amely által az ember felülemelkedni képes a hétköznapokon. Az ünnepek jelentős események a bölcsődénk életében.

Fontos, hogy az ünnepek emelkedjenek ki a mindennapi életből. Öröm, vidámság, és boldog várakozás előzze meg ezt a napot. Minden évben visszatérő közös ünnepek: a mikulás, a karácsony, a farsang, a húsvét, az anyák napja és a gyermeknap, melyek fokozzák a gyermekek és a szülők közösséghez tartozását a közösen átélt élmény erejével. Az ünnepi előkészületek sok-sok lehetőséget kínálnak az együttmunkálkodásra, beszélgetésekre, az ünnep napján pedig ünnepi díszbe öltözik a bölcsőde. Fontos örömforrást jelent az ünnepre készülődés: mesékkel, versekkel, dalokkal és kreatív barkácsolással készülünk Az ünnepekre való felkészülést a bölcsődei napirend természetes menetébe illesztjük be.

Nagy hangsúlyt fektetünk a hagyományőrzésre, az értékek közvetítésére, a családi és a társadalmi értékrendszerek beépítésére, ezzel is erősítve a családokat.

A hagyományőrzés célja, hogy őrizze, ápolja és továbbfejlessze azokat a közös értékeket, amelyek bölcsődei életünket szebbé varázsolják. A bölcsőde-család kapcsolatának erősítésére is lehetőséget biztosítanak az évente megrendezésre kerülő „Családi délutánok”, melyek lehetőséget nyújtanak arra, hogy a gyerekek, szülők, nagyszülők és a bölcsőde dolgozói együtt töltsenek egy délutánt, melyet különböző színes programokkal teszünk felejthetetlenné.

**" Az ünnep az élet rangja, felsőbb értelme...**

**Készülj fel rá testben és lélekben..."**

**(Márai Sándor)**

1. A Bölcsődei ellátást nyújtó intézmény, szolgáltató kapcsolatrendszere

Együttműködés más intézményekkel

* Bölcsődék, óvodák,
* Nyíregyháza Megyei Jogú Város Polgármesteri Hivatalának Szociális és Köznevelési Osztálya,
* Szabolcs- Szatmár- Bereg Megyei Kormányhivatal Gyámügyi és Igazságügyi Főosztály Szociális és Gyámügyi Osztály
* Szabolcs- Szatmár- Bereg Megyei Kormányhivatal élelmiszerlánc-biztonsági és Állategészségügyi Igazgatóság
* Nemzeti Élelmiszerlánc- Biztonsági Hivatal
* Egészségügyi Alapellátás Igazgatóság
* Pedagógia Szakszolgálat
* Nyíregyházi Család- és Gyermekjóléti Központ
* Rendőrség
1. Az igénybe vevők és a személyesgondoskodást végző személyek jogainak védelmével kapcsolatos szabályok

**Igénybe vevők:**

A szülő a házirendben foglaltak szerint panasszal élhetnek az intézmény vezetőjénél vagy érdek-képviseleti fórumánál

* az ellátást érintő kifogások orvoslása érdekében,
* a gyermeki jogok sérelme, továbbá az intézmény dolgozói kötelezettségszegése esetén,
* a Gyvt. (1997. évi XXXI. törvény) által biztosított irat betekintési jogának megtagadása esetén.

Az érdekképviseleti fórum egy évben egyszer ülésezik, a nevelési- gondozási év kezdetén, amikor megválasztásra kerülnek az érdekképviseleti tagok. Panasz esetén az intézmény vezetője, illetve az érdekképviseleti fórum a panaszt kivizsgálja, és tájékoztatást ad a panasz orvoslásának más lehetséges módjáról. A gyermek szülője az intézmény fenntartójához vagy a gyermekjogi képviselőhöz fordulhat, ha az intézmény vezetője vagy az érdekképviseleti fórum 15 napon belül nem küld értesítést a vizsgálat eredményéről, vagy ha a megtett intézkedéssel nem ért egyet.

**Személyes gondoskodást végzők:**

A személyes gondoskodást végzők jogainak védelmével kapcsolatos szabályok vonatkozásában irányadó (jogi) dokumentumok: Szociális Munka Etikai Kódexe, Munka

Törvénykönyve (2012. évi I. törvény), Kjt. (1992. évi XXXIII. törvény), Etv. (2003. évi CXXV. törvény). Ezen előírások mellett az érdekképviseleti fórum, a közalkalmazotti tanács, a szakszervezet és az esélyegyenlőségi referens hivatott biztosítani, hogy jogaikat érvényesíteni tudják.

**0-3 ÉVES KISGYERMEK JOGA, HOGY**

* biztonságot nyújtó, szeretetteljes légkörben élhessen, fejlődhessen
* fejlődéséhez szükséges feltételek biztosítva legyenek
* veszélyhelyzetben azonnali segítséget kapjon
* szükség esetén szakemberek segítsék fejlődését
* lehetősége legyen a játékhoz, tapasztalatok szerzéséhez
* fogyatékosság vagy rossz szociális körülmények esetén is megkapjon minden segítséget a lehetséges fejlődéshez, a jobb életminőséghez
* rendszeres egészségügyi felügyeletben részesüljön

**A SZÜLŐ JOGA, HOGY**

* megválassza az intézményt, melyre gyermeke nevelését, gondozását bízza
* ismerje meg a nevelési, gondozási elveket, melyek alapján gyermekét nevelik, gondozzák,
* tanácsot, tájékoztatást kérjen és kapjon a kisgyermeknevelőktől,
* megismerhesse a gyermekcsoportok életét
* a bölcsőde működéséről véleményt mondjon
* javaslatot tegyen a bölcsőde működésével kapcsolatban
* panaszával az Érdekképviseleti Fórumhoz forduljon

**A SZÜLŐ KÖTELESSÉGE, HOGY**

* amennyiben igénybe veszi a szolgáltatást, úgy fogadja el a bölcsőde házirendjét

**A KISGYERMEKNEVELŐ JOGA, HOGY**

* alakítsa a bölcsőde életét, a nevelési, gondozási elveknek megfelelően
* módszereket szakmailag önállóan gyakorolja,
* munkájához szükséges feltételek biztosítottak legyenek
* részt vegyen a továbbképzéseken
* megillesse a lelkiismereti szabadság, de tisztelet és tolerancia legyen benne a másfajta világnézeti megnyilvánulások és etnikum iránt

**A KISGYERMEKNEVELŐ KÖTELESSÉGE, HOGY**

* a nevelési, gondozási feladatokat a szakmai elveken a törvényben és a jogszabályokban rögzített előírásoknak megfelelően meghatározott munkaidőben a bölcsődevezető irányításával és ellenőrzésével lássa el
* tiszteletben tartsa a gyermekek személyiségét és jogait
* együtt működjék a családdal, tiszteletben tartsa a családi nevelést,
* etikusan kezelje a családról szerzett információkat
* hivatásbeli kötelezettségeként végezze gyermekvédelmi feladatát,
* különleges gondossággal, felelősséggel foglalkozzék a hátrányos helyzetük miatt rászorulókkal
* folyamatos önképzéssel biztosítsa a naprakész szakmai műveltséget

**A KISGYERMEKNEVELŐKET SEGÍTŐ SZAKEMBER JOGA ÉS KÖTELESSÉGE, HOGY**

* a gondozási-nevelési elvek által meghatározott kereteken belül, szakképzettségének megfelelően segítse a rászoruló gyermekeket illetve a bölcsőde munkáját.
* továbbiakban a jogok és kötelességek megegyeznek a kisgyermeknevelőével

**"Joguk van játszani, remélni, látni,**

**tanulni, emlékezni, hinni, tenni."**

**/Garai Gábor/**

1. A bölcsődei szolgáltatásáról szóló tájékoztatás helyi módja

A bölcsődei szolgáltatásról az érdeklődők több módon is tájékozódhatnak:

* Az önkormányzat helyi rendelete tartalmazza a bölcsődékkel kapcsolatos eljárási rendet.
* A bölcsődékben mind személyesen, mind telefonon folyamatosan lehet tájékoztatást kérni.

## A bölcsődén belül szülői értekezletek, hirdetmények, valamint a szülők és a bölcsőde dolgozói közötti beszélgetések, illetve a gyermek üzenő füzete teszik folyamatossá az információcserét.

## Üzenő füzet- rendszeres írásbeli tájékoztatás a gyermek fejlődéséről

A bölcsőde-család kapcsolatok érdekében egyre nagyobb jelentőséget kap, a gyermekekről vezetet egyéni dokumentáció, melynek egyik formája az üzenő füzet.

Használata lehetőséget ad a családi és bölcsődei nevelés összehangolására, ezáltal javítja a nevelés-gondozás minőségét, nem helyettesíti a közvetlen kapcsolatot, a napi interakciós helyzetet, hanem kiegészíti azokat. Természetesen elsősorban a gyermekről szól, az ő fejlődését, kapcsolatait, személyiségét tükrözi, az öt nevelő-gondozó felnőttek számára. A szülő írása lényegében arról szól, hogy a gyerek milyen nevelői magatartás, módszer következtében hogyan fejlődött. A kisgyermeknevelők képet kapnak tehát a kisgyermek szokásairól, a fejlődéséről, ugyanakkor a szülői magatartásról és a családi légkörről is. Ez azért fontos, mert a kisgyermeknevelőnek ismernie kell a szülő viszonyulását a kisgyermekhez, hogy ahhoz tudja igazítani a bánásmódját és szükség esetén kompenzálni, korrigálni vagy pótolni tudja a családi hatásokat. A kisgyermeknevelők arra törekednek, hogy írásaik tartalmas közlések legyenek, hogy a szülők elegendő információt kapjanak. Az aprólékos gondossággal leírt pillanatképek, sokat mondanak a szülőnek, továbbá arra ösztönözheti, hogy otthon hasonlóképpen próbálkozzanak a gyermek nevelésével-gondozásával. A szakemberek által igényesen elkészített írás olyan értékeket közvetít a család számára, amelyek hozzájárulnak a gyermekek testi-lelki egészségvédelméhez, a szülői kompetencia erősítéséhez. A bölcsődénkben a szülők többsége partner az üzenő füzet használatában, gyakran válaszolnak a kisgyermeknevelő bejegyzéseire, visszajelzéseikkel segítik a munkánkat. Az évek során az is előfordult, hogy a későbbiekben, a pontos bejegyzések alapján anamnézisnek használták az üzenő füzetet.

* A bölcsődék nyári nyitva tartásáról a fenntartó minden év február 15.-ig tájékoztatja a szülőket.
* Fontosabb eseményekről a sajtó bevonásával is nyújtunk információt.

**Fogadónap**

Az 5. sz. Őzike Bölcsődében minden kedden 9 órától -13 óráig fogadónap van.

Ezen a napon az érdeklődő szülők megtekinthetik a bölcsődét, tájékozódhatnak a bölcsődébe jelentkezés feltételeiről, kitölthetik a bölcsődei felvételi kérelmet. A bölcsődébe járó gyerekek szülei is gyakran fordulnak kérdéssel, vagy kérnek tanácsot, esetleg hivatalos igazolást ezen a napon.

**Bölcsődei tájékoztatólap**

A bölcsőde rendelkezik egy szórólappal, ami röviden bemutatja a bölcsődét

1. Alapellátáson túli, családi nevelést támogató szolgáltatások:

A normál bölcsődei csoportok üres férőhelyein, az alapellátáson túl végzett szolgáltatásunk azidőszakos gyermek elhelyezés. Az alapellátáson túli időszakos gyermekelhelyezés díját a fenntartó határozta meg.

1. Képzés, továbbképzés, egyéni szakmai fejlődés lehetőségei
* A vezetői, illetve csoportvezetői értekezletek lehetőséget biztosítanak az új törvények szakmai elvárások illetve az intézményen belüli kihívások, feladatok megbeszélésére.
* A kisgyermeknevelőink, kötelező szakmai továbbképzéseken vesznek részt. A továbbképzés tervezetten, egyéni továbbképzési időszakokban történik. A továbbképzési időszak tartama négy év.
* Házi továbbképzéseken, szakmai napokon, konferenciákon való részvétellel lehetőség nyílik a dolgozók tudásának frissítésére. Az összegyűjtött tapasztalatok megbeszélésével is segítjük egymás munkáját. A jó ötletek átadásával lehetőség nyílik a színvonalasabb munkavégzésre. Ösztönözzük, és nagy hangsúlyt helyezünk a kisgyermeknevelőink önképzésére is. Az új szakmai elvárásokról való tájékoztatással, megismertetéssel, munkájukba való adaptálásával.
* A szakdolgozók közül, igyekeznek minél többen elvégezni a Csecsemő- és kisgyermeknevelő BA szakot, szeretnék a tudásukat magasabb szintre emelni.

A szakmai program jogszabályi feltételeknek megfelelően készült el.

Poór Sándorné

 bölcsődevezető

**Jóváhagyta** (a fenntartó részéről)**:**

Dátum: ………………………………

………………………………..

aláírás

**A szakmai program elkészítésekor segítségünkre voltak**

* Módszertani levelek irányelvek
	+ - Bölcsődei adaptáció (1982)
		- Szülővel történő fokozatos bölcsődei beszoktatás. (1982)
		- Folyamatos napirend a bölcsődében (1982)
		- Útmutató a bölcsődei gondozónők családlátogatásához (1989)
		- Játék a bölcsődében (1997)
		- Korai fejlesztés a bölcsődében (2003)
		- A család és a bölcsőde kapcsolata – módszertani levél – kézirat, (2007)
* Ének a bölcsődében. / Forrai Katalin 1986 /
* „Szociális és gyermekvédelmi szabályozó rendszer kidolgozása” pillér Napközbeni ellátás bölcsőde ( NCSSZI 2011)
* A bölcsődei nevelés-gondozás szakmai szabályai (2012)
* Szempontrendszer a gyermekek napközbeni ellátásainak szakmai programjaihoz
* Bölcsődék egységes szakmai programja Nyíregyházi Gyermekjóléti Alapellátási Intézmény

